Stromboli

Stromboli (sicilijanski: Struògnuli od grčkog Στρογγύλη = vrtuljak) je najsjeverniji otok talijanskog arhipelaga Lipari u Tirenskom moru pored Sicilije. Stromboli je i ime istoimenog vulkana koji je uz Etnu (ako se izuzme Island) jedini aktivni evropski vulkan. Otok administativno pripada pod komunu Lipari na istoimenom otoku u provinciji Messina, u regiji Sicilija. Stanovnici njih 409, žive u dva naselja, Stromboli (nekadašnji San Vincenzo) i Ginostra i po nekoliko kuća raštrkanih po čitavom otoku. Geografija Stromboli je vulkanski otok kvadratnog oblika, dug 4 km, maksimalne širine od 2,5 do 3,5 km, ukupne površine od 12,6 km². Stromboli ima tipični oblik vulkanske kupe visoke 926 m. iznad razine mora, na čijoj se sjeverozapadnoj strani, na visini od 750 m. danas nalaze aktivni krateri, jer je vulkan promjenio svoj oblik urušavanjem. Današnji aktivni vulkan ima promjenjivi broj kratera smještenih u tanjurastoj udolini, koja se otvara prema moru strminom - Sciara del Fuoco, koju omeđuju dva stjenovita grebena, sjeveroistočni Filo del Fuoco, i jugoistočni Filo di Baraona. Stromboli je jedan od rijetkih aktivnih vulkana na Zemlji, vrlo promjenjivog ritma, kod kog se mogu promatrati eksplozivne erupcije, više ili manje česte, kod kojih ne manjkaju ni izljevi lave, koja se izljeva preko strmine Sciara del Fuoco, do mora. Stromboli je posljednju erupciju imao 2011. Dva kilometra sjeveroistočno od otoka leži Strombolicchio, greben ostatak nekadašnjeg originalnog vulkana. Obale otoka, su osim nekoliko malih plaža, nepristupačne i strme, a klima je izrazito mediteranska. Historija U podnožju vulkana su pronađena staništa iz raznih razdoblja, od neolita do grčko - rimskih vremena. Kod Strombolija se može lako pratiti stratigrafska promjena pojedinih kulturnih razdoblja, što omogućuje razlikovanje između neolita, bakarnog i brončanog doba. Privreda i transport Poljoprivreda i ribarstvo su i danas uz rastući turizam glavne privredne aktivnosti, od kojih živi većina otočana. Glavni proizvodi Strombolija su maslinovo ulje, vino (malvazija) i kapare. Izvori Vanjske veze Stromboli na portalu Trecani enciclopedia Italiana (it)